
            REPUBLIKA HRVATSKA

VUKOVARSKO-SRIJEMSKA ŽUPANIJA

                  OPĆINA LOVAS

       
  OPĆINSKI NAČELNIK
KLASA: 604-01/26-01/2





URBROJ: 2196-07-02-26-1




U Lovasu, 3. srpnja 2026.
Na temelju članka 49. Statuta Općine Lovas („Službeni vjesnik“ Vukovarsko-srijemske županije broj 04/21, 08/25 i 14/25), općinska načelnica Općine Lovas dana 3. srpnja 2026. godine, donosi

O D L U K U

o raspisivanju Javnog poziva za dodjelu prigodnih novčanih nagrada uspješnim učenicima s područja Općine Lovas za školsku godinu 2025./2026.

Članak 1.


Ovom Odlukom raspisuje se Javni poziv za dodjelu prigodnih novčanih nagrada učenicima s prebivalištem na području Općine Lovas koji su u školskoj godini 2025./2026. ostvarili sljedeće uspjehe:

· učenicima osnovne škole koji su postigli odličan uspjeh (opći uspjeh 5,0);
· učenicima srednjih škola koji su postigli odličan uspjeh (opći uspjeh odličan 4,50 – 5,00);
· učenicima završnih razreda srednjih škola (maturantima) koji su postigli odličan uspjeh (opći uspjeh odličan 4,50 – 5,00).
Članak 2.


Prigodne novčane nagrade iz članka 1. ove Odluke dodijelit će se u sljedećim iznosima:

· 50,00 eura za učenike osnovne škole s postignutim odličnim uspjehom i prosjekom ocjena 5,0;
· 100,00 eura za učenike srednjih škola s postignutim odličnim uspjehom;
· 500,00 eura za učenike završnih razreda srednjih škola (maturante) s postignutim odličnim uspjehom. 

Članak 3.


Ova Odluka stupa na snagu danom donošenja, a objavit će se na oglasnoj ploči i na službenoj internetskoj stranici Općine Lovas.

Općinska načelnica









Lea Vidić, mag. cult.

